
BILJEŠKE
uz Izvještaj o prihodima i rashodima, primicima i izdacima te 
Obvezama za razdoblje 1. siječanj - 30. lipanj 2023. godine




1. UVOD


Financijski izvještaji za razdoblje od 01. siječnja do 30. lipnja 2023. godine izrađeni su u skladu s Pravilnikom o financijskom izvještavanju u proračunskom računovodstvu ("Narodne novine", broj 3/15, 93/15, 135/15, 2/17, 28/17, 112/18, 126/19, 145/20 i 132/21) i s Okružnicom Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 30. lipnja 2023. godine (KLASA:400-02/23-01/27, URBROJ:513-05-03-23-2 od 4. srpnja  2023. godine).

Financijski izvještaji sastoje se od: Izvještaja o prihodima i rashodima, primicima i izdacima (Obrazac PR-RAS) i Izvještaja o obvezama (Obrazac Obveze) i ovih Bilješki uz financijske izvještaje. U Bilješkama se pojašnjavaju podaci iskazani u obrascima financijskih izvještaja.

[bookmark: _GoBack]U izvještajnom razdoblju Agencija je završila izgradnju 90 stanova u dva višestambena objekta iz projekta POS Martinkovac I. faza te je zaključila kupoprodajne ugovore s kupcima. Primopredaja stanova bila je krajem travnja 2023. godine. 27 kupaca je u potpunosti otplatilo stanove u tri obroka, dok su 73 kupca otplatila dva obroka, a za treći obrok su potpisali Ugovor o obročnoj otplati stanova. Aktivnosti vezane uz konačnu realizaciju projekta POS Martinkovac I. faza odrazile su se na velika odstupanja u izvještajnom razdoblju u odnosu na isto izvještajno razdoblje prethodne godine, što je detaljno prikazano u ovom izvještaju.



1. BILJEŠKE UZ PR-RAS


[bookmark: _Hlk62627913]Bilješka br. 1 – šifra 6

Prihodi poslovanja iskazani su visini 144.719,25 EUR, odnose se na prihode od imovine 54.493,09 EUR (šifra 64) i prihode iz nadležnog proračuna 90.226,16 EUR (šifra 67). Prihodi poslovanja bilježe povećanje od 5,7%


Bilješka br. 2 – šifra 64

[bookmark: _Hlk62628061]Iskazani iznos prihodi od imovine 54.493,09 EUR, predstavlja prihode od pasivnih kamata po viđenju na neoročena sredstva po transakcijskim računima u visini od 0,12 EUR (šifra 641) te prihode od kamata na dane zajmove koji ukupno iznose 54.492,97 EUR (šifra 643). Prihodi od kamata na dane zajmove odnose se na prihode od kamata na dane zajmove neprofitnim organizacijama, građanima i kućanstvima odnosno javna sredstva naplaćena od kupaca, fizičkih osoba, kroz tzv. III. obrok u visini 19.065,94 EUR (šifra 6432) za POS Rujevica II. faza (stanovi i garaže), POS Hostov breg i POS Donja Drenova te kamatu obračunatu po zajmu Gradu Rijeci za obročnu otplatu kupljenih nekretnina iz projekta Rujevica I. faza u visini 35.427,03 EUR (šifra 6437). Prihodi od imovine bilježe pad od 7% koji proizlazi iz nižih prihoda od kamate po zajmu Gradu Rijeci od 13,1% te povećanju prihoda od kamata na dane zajmove fizičkim osobama za III. obrok iz prijašnjih projekata izgradnje POS-ovih stanova. U odnosu na isto razdoblje 2022. godine veći broj kupaca je iz počeka krenuo u obročnu otplatu ili je prijevremeno otplatilo preostali zajam što je dovelo do porasta prihoda od kamata od 6,8%. 

Bilješka br. 3 – šifra 67

Prihodi iz nadležnog proračuna za financiranje rashoda poslovanja u visini od 90.226,16 EUR odnose se na sredstva iz proračuna Grada Rijeke, koja su isplaćena s računa Riznice Grada Rijeke za plaće i dio materijalno-financijskih rashoda Agencije. U ovom razdoblju zabilježen je porast prihoda od 15,3%. 

Bilješka br. 4 – šifra 3

[bookmark: _Hlk62629989]Rashodi poslovanja iznose 151.273,93 EUR (šifra 3), a odnose se na rashode za zaposlene 60.165,30 EUR (šifra 31), materijalne rashode 36.041,03 EUR (šifra 32) i financijske rashode 55.067,60 EUR (šifra 34).

Bilješka br. 5 – šifra 31

Rashodi za zaposlene iskazani u visini 60.165,30 EUR obuhvaćaju izdatke za bruto plaće zaposlenih 50.785,61 EUR (šifra 311), doprinose iz plaća u iznosu od 8.379,69 EUR (šifra 313) za šest mjeseci te ostale rashode za zaposlene koji su se odnosili na regres u visini 1.000,00 EUR (šifra 312). Rashodi za zaposlene bilježe rast od 6,3% koji je proizašao iz rasta plaća zaposlenicima i ranije isplaćenog regresa nego 2022. godine.

Bilješka br. 6 – šifra 32

Materijalni rashodi iskazani u iznosu od 36.041,03 EUR odnose se na izdatke za naknade troškova zaposlenima 2.776,37 EUR (šifra 321), rashode za materijal i energiju 4.664,48 EUR (šifra 322), rashode za usluge 27.737,98 EUR (šifra 323) i ostale nespomenute rashode poslovanja 862,20 EUR (šifra 329).  Materijalni rashodi su se u odnosu na izvještajno razdoblje 2022. godine povećali za 41% uslijed povećanja cijene prijevoza s posla i na posao, povećanja cijene uredskog materijala i odvjetničkih usluga  (zastupanje na ročištima vezanih uz proces s Capital Ing d.o.o.). Najveća povećanja proizlaze iz aktivnosti koje su povezane uz realizaciju projekta POS Martinkovac I. faza, odnosno povećanje promidžbe i informiranja te reprezentacije, računalnih usluga (nadogradnja programskog rješenja za vođenje novih kupaca stanova) te povećanje rashoda režijskih troškova, točnije komunalne naknade za 68,5% i električnu energiju 96,5%. Povećani režijski troškovi odnose se na dodatne troškove za 90 stanova POS Martinkovac I. faza te je zatražena refundacija istih od izvođača radova VG5. Izuzevši dodatne režijske troškove, ovi troškovi ostali su na razini 2022. godine.

Bilješka br. 7 – šifra 34

Financijski rashodi iznose 55.067,60 EUR, a odnose se na kamate za primljene zajmove od drugih razina vlasti odnosno za zajmove Grada Rijeke te zajam od Agencije za pravni promet i posredovanje nekretninama u iznosu od 54.492,97 EUR (šifra 342)  i ostale financijske rashode 574,63 EUR (šifra 343) koje se odnose na bankarske usluge i usluge platnog prometa. Financijski rashodi bilježe pad od 10,4% u odnosu na prethodno izvještajno razdoblje zbog povećanja prijevremenih otplata kredita u prethodnoj godini što je dovelo do smanjenja broja kupaca koji trenutno otplaćuju kredite (smanjenje od 7%). Također i financijski rashodi bilježe odstupanja zbog aktivnosti vezanih uz završetak projekta POS Martinkovac. Bankarske usluge smanjene su za 79,9% jer nije bilo plaćanja u inozemstvo izvođaču radova na projektu POS Martinkovac I. faza kao u razdoblju do 30.06.2022, dok se zatezne kamate odnose na režijske troškove za stanove POS Martinkovca I. faza koji su perfakturirani izvođaču radova (povećanje >100%).

Bilješka br. 8 – šifra Y001

Rezultat od poslovanja u izvještajnom razdoblju prikazuje manjak prihoda poslovanja u iznosu od 6.554,68 EUR. Manjak proizlazi iz povećanja rashoda poslovanja kako je obrazloženo u bilješkama iznad. Smanjenje manjka prihoda poslovanja iznosi 2,7% u odnosu na prethodno izvještajno razdoblje kada je također ostvaren manjak prihoda od poslovanja. Treba napomenuti da postoje obračunati prihodi od poslovanja koji nisu naplaćeni u iznosu od 3.826,23 EUR (šifra 96), a odnosi se na refundaciju režijskih troškova od izvođača radova na projektu POS Martinkovac I. faza.

Bilješka br. 9 – šifra 7

Prihodi od prodaje nefinancijske imovine iznose 5.825.835,34 EUR, a odnose se isključivo na ostale stambene objekte (šifra 7211), točnije na 90 prodanih stanova iz dvije stambene zgrade kapitalnog projekta Martinkovac I. faza. Porast prihoda od nefinancijske imovine u odnosu na prethodnu godinu je značajno veći (>100%) jer su prihodi na 30.06.2022. iznosili 33.838,47 EUR kada su prodane 2 garaže iz projekta POS Rujevica II. faza.

Bilješka br. 10 – šifra 4

U ovom izvještajnom razdoblju  ostvareni su rashodi za nabavu proizvedene dugotrajne imovine u iznosu od 49.933,13 EUR (šifra 4211), a odnose se isključivo na ulaganje u kapitalni projekt izgradnje stambenih objekata POS Martinkovac I. faza, točnije na završne radove na projektu. Rashodi bilježe značajni pad od 97,5% jer završena izgradnja stambenih objekata i napravljena primopredaja stanova kupcima.

Bilješka br. 11 – šifra X002

U ovoj godini ostvaren je višak prihoda od nefinancijske imovine u iznosu od 5.775.902,21 EUR. U izvještajnom razdoblju prošle godine je ostvaren manjak zbog povećanih rashoda za izgradnju projekta POS Martinkovac I. faza i evidentiranja uplata budućih kupaca na predujmove do okončanja izgradnje stanova. Kako je već navedeno, završila je izgradnja stanova projekta POS Martinkovac I. faza što je dovelo do znatnog smanjenja ulaganja u projekt te su svi predujmovi kupaca evidentirani kao prihodi od prodaje nefinancijske imovine što je dovelo do viška prihoda od nefinanacijske imovine. 

Bilješka br. 12 – šifra 8

Primici od financijske imovine i zaduživanja iznose 338.092,31 EUR, a odnose se na primitke (povrate) glavnica zajmova danih građanima (fizičkim osobama) kroz tzv. III. obrok u iznosu 188.450,15 EUR (šifra 8121), povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I. faza 109.867,68 EUR (šifra 8173), što je povećanje od 5,1% u odnosu na prošlu godinu te primljene zajmove od drugih razina vlasti koji iznose 39.774,48 EUR (šifra 8473), a odnose se na primljeni zajam od Grada Rijeke za priključenje dvije zgrade na komunalne priključke u iznosu 30.307,80 EUR i povećanje vrijednosti zemljišta u iznosu 9.466,68 EUR za kapitalni projekt POS Martinkovac I. faza te bilježe pad od 54,8%.

Bilješka br. 13 – šifra 8121

Primici od financijske imovine, odnosno primici (povrati) glavnica zajmova danih građanima (fizičkim osobama) kroz tzv. III. obrok prema projektima ostvareni su na lokacijama kako slijedi: POS Rujevica II. faza 55.832,85EUR, POS Donja Drenova 75.689,32 EUR, POS Hostov Breg 55.789,54 EUR i POS Martinkovac I. faza 1.138,44 EUR. U odnosu na izvještajno razdoblje prethodne godine zabilježen je neznatno povećanje primitaka od 3,2%.

Bilješka br. 14 – šifra 5

Izdaci za financijsku imovinu i otplate zajmova iznose 1.979.539,95 EUR, a obuhvaćaju:

· dane zajmove neprofitnim organizacijama, građanima i kućanstvima u tuzemstvu, točnije 73 dana zajma fizičkim osobama za tzv. III. obrok za stanove iz projekta POS Martinkovac I. faza u iznosu 1.087.754,34 EUR (šifra 5121); 
· [bookmark: _Hlk139733650]otplatu glavnica primljenih zajmova od državnog proračuna u iznosu od 578.599,50 EUR (šifra 5471), odnosno Agencije za pravni promet i posredovanje nekretninama za plasirana javna sredstva (tzv. III. obrok) iz projekta POS Rujevica I. faza iznose 109.867,68 EUR te POS Rujevica II. faza u iznosu od 26.961,11 EUR, POS Donja Drenova u iznosu od 60.541,61 EUR, POS Hostov breg 36.541,94 EUR i POS Martinkovac I. faza 344.687,16 EUR;
· [bookmark: _Hlk45034066]otplatu glavnica primljenih zajmova gradskog proračuna u iznosu od 313.186,11 EUR (šifra 5473) za plasirana javna sredstva (tzv. III. obrok) iz projekta POS Rujevica II. faza u iznosu od 28.871,74 EUR, POS Donja Drenova u iznosu od 15.147,71 EUR, POS Hostov breg 19.247,60 EUR i POS Martinkovac I. faza, 86.292,65 EUR, a koja se po naplati kupaca vraćaju Gradu Rijeci, te je izvršen povrat 35% ulaganja u kapitalni projekt POS Martinkovac I. faza u iznosu 163.626,41 EUR ugovoren s Gradom Rijekom. 

Izdaci za financijsku imovinu i zajmove bilježe znatno povećanje (>100%) kao posljedica povrata zajmova u državni i gradski proračun od projekta POS Martinkovac I. faza te dane zajmove fizičkim osobama za III. obrok u istom projektu. Povrati zajmova, naplaćenih od kupaca iz ostalih projekata odvijali su se u skladu sa dosadašnjom dinamikom i ne bilježe značajne promjene. 

Bilješka br. 15 – šifra Y003

U izvještajnom razdoblju ostvaren je manjak primitaka od financijske imovine i zaduživanja u iznosu od 1.641.447,64 EUR, u odnosu na izvještajno razdoblje prethodne godine kada je ostvaren višak primitaka. Ovaj rezultat je proizašao iz smanjenja primitaka za financijsku imovinu i zaduživanja i značajno povećanih izdataka za financijsku imovinu i zajmove kao posljedica okončanja projekta POS Martinkovac I. faza.
 
Bilješka br. 16 – šifra X678-X006

Ukupni prihodi i primici u izvještajnom razdoblju iznose 6.308.646,90 EUR (šifra X678),  ukupni rashodi i izdaci iznose 2.180.747,01 EUR (šifra Y345), te je ostvaren višak prihoda i primitaka u iznosu od 4.127.899,89 EUR (šifra X005). Preneseni manjak prihoda i primitaka iznosi 3.329.820,40 EUR (šifra 9222-9221), slijedom toga, višak prihoda i primitaka raspoloživ u sljedećem razdoblju iznosi 798.079,49 EUR (šifra X006).

Bilješka br. 17 – šifra 11P

Stanje novčanih sredstava na početku izvještajnog razdoblja iznosi 1.374.765,85 EUR.

Bilješka br. 18 – šifra 11K

Stanje novčanih sredstava na kraju izvještajnog razdoblja iznosi 871.607,77 EUR.

Bilješka br. 19 – šifra 64373

Prihodi od kamata na dane zajmove gradskim proračunima iznose 35.427,03 EUR, a odnose se na tzv. robni kredit (POS Rujevica I. faza) i bilježi smanjenje od 13,1%, što je u skladu s dinamikom smanjenja prihoda od kamata smanjenjem glavnice.

Bilješka br. 20– šifra 34281

Kamate za primljene zajmove od Agencije za pravni promet i posredovanje nekretninama iznose 46.138,94 EUR u promatranom razdoblju, što je smanjenje od 9,6% u odnosu na prethodno.

Bilješka br. 21 – šifra 34283

Kamate za primljene zajmove od Grada Rijeke iznose 8.354,03 EUR, te su se povećale u odnosu na isto izvještajno razdoblje prethodne godine za 10,3%.

Bilješka br. 22 – šifra 81212

Povrat zajmova danih građanima odnosi se na plaćenu glavnicu kroz tzv. III. obrok iz projekata POS Rujevica II. faza, POS Donja Drenova, POS Hostov breg i POS Martinkovac I. faza iznosi 188.450,15 EUR i ne bilježi značajno odstupanje na isto izvještajno razdoblje prethodne godine.

Bilješka br. 23 – šifra 81732

Povrat zajmova danih gradskim proračunima odnosi se na dvije rate glavnice tzv. robnog kredita u iznosu od 109.867,68 EUR vezanih za projekt POS Rujevica I. faza i vraćeno je 5,1% više nego u istom razdoblju prethodne godine.

Bilješka br. 24 – šifra 84732

U promatranom razdoblju primljeni zajam od Grada Rijeke iznosi 39.774,48 EUR (vidi bilješku br. 12).


Bilješka br. 25 – šifra 51212

U promatranom razdoblju dani zajmovi neprofitnim organizacijama, građanima i kućanstvima u tuzemstvu – dugoročni iznose 1.087.754,34 EUR (vidi bilješku br. 14).

Bilješka br. 26 – šifra 54712 i 54732

U promatranom razdoblju otplaćene su glavnice primljenih zajmova od državnog proračuna – dugoročnih u iznosu od 578.599,50 EUR i glavnice primljenih zajmova od gradskog proračuna - dugoročnih u iznosu od 313.186,11 EUR za realizirane projekte (vidi bilješku br. 14).


1. BILJEŠKE UZ OBVEZE


Bilješka br. 1 – šifra V001

Stanje obveza na dan 01.siječanj 2023. godine iznosi 10.435.462,58 EUR.

Bilješka br. 2 – šifra V002

Povećanje obveza za rashode poslovanja u izvještajnom razdoblju iznosi 2.446.567,74 EUR, a odnosi se na obveze za zaposlene 60.165,30 EUR (šifra N231), obveze za materijalne rashode 42.987,93 EUR (šifra N232), obveze za financijske rashode 574,63 EUR (šifra N234), ostale tekuće obveze 2.205.986,66 (šifra N239), obveze za nabavu nefinancijske imovine 41.238,93 EUR (šifra N24) i obveze za financijsku imovinu 95.614,29 EUR (šifra N dio 25,26).

Bilješka br. 3 – šifra V004

Podmirene obveze u izvještajnom razdoblju iznose 7.872.419,37 EUR. Ukupno je podmireno obveza za rashode poslovanja u iznosu od 6.941.614,99 EUR (šifra P23), a odnose se na podmirene obveze za zaposlene u iznosu od 61.030,40 EUR (šifra P231), obveze za materijalne rashode 44.094,28 EUR (šifra P232), obveze za financijske rashode iznose 591,49 EUR (šifra P234), ostale tekuće obveze u iznosu od 6.835.898,82 EUR (šifra P239) te podmirene obveze za nabavu nefinancijske imovine 39.018,77 EUR (šifra P24). Podmirene su međusobne obveze proračunskih korisnika u iznosu od 891.785,61 EUR (šifra P dio 25,26). 

Bilješka br. 4 – šifra V006

Stanje sveukupnih obveza na kraju izvještajnog razdoblja iznosi 5.009.610,95 EUR. Stanje dospjelih obveza na kraju izvještajnog razdoblja iznosi 1.533,41 EUR, a odnose se na obveze za materijalne rashode s prekoračenjem od 1 do 60 dana (šifra D232A). Dospjele obveze se odnose na režijske troškove (struja) u iznosu 7,36 EUR s prekoračenjem od 30 dana i režijske troškove (struja, voda) i usluge web hostinga u iznosu 1.526,05 EUR s prekoračenjem od 1 dan. Stanje nedospjelih obveza na kraju izvještajnog razdoblja  iznose 5.008.077,54 EUR (šifra V009). Međusobne obveze proračunskih korisnika iznose 4.983.454,39 EUR (šifra V010), a odnose se na obveze za zajmove Agenciji za pravni promet i posredovanje nekretninama 3.817.971,60 EUR i obveze za zajmove Grada Rijeke 1.165.482,79 EUR, te obveze za rashode poslovanja u iznosu 21.373,15 EUR (šifra ND23) i obveze za nabavu nefinancijske imovine u iznosu 3.250,00 (šifra ND24).

